VEGA præsenterer

**Ida Gard varmer op til turné og koncert i VEGA med releasefest i Ideal Bar** *Ida Gard udgiver den 16. september sit andet album,* Doors*, og i den forbindelse inviterer Ideal Bar Live til releasefest, hvor man kan få indblik i det nye album og en eksklusiv forsmag på den koncert, som Ida Gard giver i Lille VEGA den 12. oktober.*  
  
**Opfølger til rost debutalbum**  
Den danske sanger og sangskriver [Ida Gard](https://www.facebook.com/idagard) følger op på sin anmelderroste debut *Knees, Feet & The Parts We Don’t Speak Of* fra 2011, der bl.a. fik [fem stjerner i Gaffa](http://gaffa.dk/anmeldelse/53930). Det gør hun med et album, som mestendels er indspillet i New York, og som derfor både rummer det underspillede danske og det frembusende amerikanske.   
  
*Doors* er titlen på albummet, som udkommer den 16. september på sangerindens eget selskab Oh My Gard! i samarbejde med VME, og samme aften danner Ideal Bar rammen for en releasefest, som blandt andet byder på en intim liveoptræden med aftenens hovedperson.  
  
Man har kunnet få en forsmag på Ida Gards album med singlerne "[U Gonna Come](http://open.spotify.com/track/6iEg2POUdtKv87ZaMWNOXv" \t "_blank)" og "[Beginners](http://www.youtube.com/watch?v=aV8bGZVZ8x4)", som begge har fået spilletid på P3 og P4.  
  
**Turné rundt i Danmark**

Releasefesten bliver fulgt op af en turné med band rundt om i Danmark, og den omfatter bl.a. en koncert i Lille VEGA den 12. oktober, hvor man kan nyde endnu mere af Ida Gards skæve singer/songwriting.  
Læs mere om den koncert [HER](http://vega.dk/arrangementer/ida-gard-11901.html).  
  
**Fakta om koncerten:**

Ida Gard Releasefest

Mandag den 16. september 2013 kl. 20.00

Ideal Bar, Enghavevej 40, 1674 København V

40 kr. + gebyr

Forsalg via VEGAs hjemmeside og Billetnet.

Læs mere på <http://vega.dk/arrangementer/ida-gard-releasefest-12585.html>

*For yderligere oplysninger kontakt venligst*

Nathasja Lauritsen

Kommunikationsmedarbejder, VEGA

[nl@vega.dk](mailto:nl@vega.dk) -